ປ. ທ​ຣຳ ກ່າວ​ວ່າ ສຫລ ໂຈ​ມ​ຕີ​ສັດ​ຕູ ໃນ​ອັ​ຟ​ກາ​ນິ​ສ​ຖານ ໜັກ​ຂຶ້ນ​ກວ່າ​ເກົ່າ
ນອກນັ້ນ​ແລ້ວ ສະ​ມາ​ຊິກ​ສະ​ພາ​ບາງ​ຄົນ​ກໍ​ໄດ້​ເຕືອນ ກ່ຽວ​ກັບ​ການ​ຖອນ​ກຳ​ລັງ​ທະ​ຫານ​ອາ​ເມ​ຣິ​ກັນ​ອອກ​ຈາກ​ອັ​ຟ​ກາ​ນິ​ສ​ຖານ. 
ໃນວັນຄົບຮອບ 18 ປີ ໃນການໂຈມຕີຂອງພວກກໍ່ການຮ້າຍຕໍ່ສະຫະລັດນັ້ນ ປະທານາທິບໍດີດໍໂນລ ທຣຳ ກ່າວວ່າ ສະຫະລັດພວມ “ໂຈມຕີສັດຕູ” ໃນອັຟການິສຖານ ໜັກຂຶ້ນກວ່າທີ່ເຄີຍເປັນມາ ການໃຫ້ຄວາມເຫັນດັ່ງກ່າວ ມີຂຶ້ນພຽງບໍ່ເທົ່າໃດມື້ ຫຼັງຈາກທ່ານໄດ້ປະກາດໄດ້ປະກາດ ຍົກເລີກການເຈລະຈາສັນຕິພາບ ກັບພວກກະບົດຕາລີບານ ທີ່ແຄ້ມເດວິດ ສະມາຊິກສະພາ ແລະພວກນັກຊ່ຽວຊານບາງຄົນ ກ່າວວ່າ ທ່ານທຣຳຄວນໃຫ້ບູລິມະສິດຫຼາຍຂຶ້ນແກ່ປະທານາທິບໍດີອັຟການິສຖານ ທ່ານອາສຣາຟ ການີ ກວ່າພວກຫົວຮຸນແຮງຈຸດັ່ງກ່າວ ນັກຂ່າວດ້ານການທູດຂອງວີໂອເອ Cindy Saine ມີລາຍງານກ່ຽວກັບເລື້ອງນີ້ ຊຶ່ງໄພສານຈະນຳເອົາລາຍລະອຽດ ມາສະເໜີທ່ານ ໃນອັນດັບຕໍ່ໄປ ໃນການເປັນປະທານ ຈັດພິທີໄວ້ອາໄລລະນຶກເຖິງການໂຈມຕີຂອງພວກກໍ່ການຮ້າຍອາລກາອີດາ ເມື່ອວັນທີ 11 ກັນຍາຜ່ານມານີ້ ປະທານາທິບໍດີດໍໂນລ ທຣຳ ໄດ້ກ່າວປະນາມຕໍ່ກຸ່ມຕາລີບານ ທີ່ໄດ້ວາງລະເບີດຂະໜາດແຮງໃກ້ໆສະຖານທູດສະຫະລັດ ທີ່ນະຄອນຫຼວງກາບູລ ໃນອາທິດແລ້ວ ແລະໄດ້ເຕືອນກ່ຽວກັບການໂຈມຕີຕື່ມອີກຂອງພວກກໍ່ການຮ້າຍໃນອະນາຄົດ ປະທານາທິບໍດີທຣຳ ກ່າວວ່າ: ການໂຈມຕີທີ່ໄດ້ສັງຫານທະຫານອາເມຣິກັນຄົນນຶ່ງ ພາໃຫ້ປະທານາທິບໍດີທຣຳຍົກເລີກແຜນການເຈລະຈາ ໃນທ້າຍອາທິດແລ້ວ ກັບປະທານາທິບໍດີອັຟການິສຖານ ທ່ານອາສຣາຟ ການີ ແລະພວກຜູ້ນຳຂອງກຸ່ມຕາລີບານ ຢູ່ບ່ອນພັກຜ່ອນຂອງປະທານາທິບໍດີ ທີ່ແຄ້ມເດວິດ ໃກ້ໆນະຄອນຫຼວງວໍຊິງຕັນ ພວກັນກຊ່ຽວຊານ ແລະສະມາຊິກສະພາບາງທ່ານ ໄດ້ສະແດງຄວາມຕົກໃຈບໍ່ເຊື່ອກ່ຽວກັບເລື້ອງທັງໝົດນີ້ ສະມາຊິກສະພາສູງບັອບ ເມີແນນເດສ ທີ່ສັງກັດພັກເດໂມແຄຣັດ ໃຫ້ຄວາມເຫັນວ່າ: ສ່ວນພວກນັກຊ່ຽວຊານຄົນອື່ນໆ ກ່າວວ່າ ສະຫະລັດຄວນເພັ່ງເລັງຫຼາຍຂຶ້ນ ຕໍ່ການໃຫ້ຄວາມ ສະໜັບສະໜຸນແກ່ລັດຖະບານທີ່ໄດ້ຮັບເລືອກຂອງປະທານາທິບໍດີອັຟການິສຖານ ທ່ານອາສຣາຟ ການີ ຫຼາຍໄປກວ່າ ກຸ່ມຫົວຮຸນແຮງຈັດຕາລີບານ ທ່ານພີເຕີ ເບີເກິນກ່າວວ່າ: ນອກນັ້ນແລ້ວ ສະມາຊິກສະພາບາງຄົນກໍໄດ້ເຕືອນ ກ່ຽວກັບການຖອນກຳລັງທະຫານອາເມຣິກັນອອກຈາກອັຟການິສຖານ ສະມາຊິກສະພາຕ່ຳທີ່ສັງກັດພັກຣີພັບບລີກັນ ທ່ານໄມເກີລ ແມັກຄອລ ກ່າວກ່ຽວກັບເລື້ອງນີ້ວ່າ: ເຖິງແມ່ນປະທານາທິບໍດີທຣຳໄດ້ກ່າວວ່າ ການເຈລະຈາລະຫວ່າງສະຫະລັດກັບອັຟການິສຖານໄດ້ຕາຍໄປແລ້ວກໍຕາມ ແຕ່ພວກນັກຊ່ຽວຊານຫຼາຍໆຄົນຍັງເຊື່ອວ່າ ຈະມີການຟື້ນຟູຄືນອີກໃນໄວໆນີ້ ຍ້ອນປະທານາທິບໍດີແລະປະຊາຊົນຊາວອາເມຣິກັນສ່ວນໃຫຍ່ ຕ້ອງການຢາກໃຫ້ຍຸຕິສົງຄາມ ຢູ່ໃນອັຟການິສຖານ ທີ່ໄດ້ເລີ້ມຂຶ້ນຫຼັງຈາກການໂຈມຕີໃນວັນທີ 11 ເດືອນກັນຍາ ເມື່ອ 18 ປີກ່ອນພຸ້ນ President Donald Trump said: Senator Bob Menendez, Democrat said to WABC TV: Rep Michael McCaul, Republican said: